Tom va Jerry. Tom va Jerry — 1940-yilda William Hanna va Joseph Barbera tomonidan yaratilgan komediya janridagi Amerika qisqa hajmli filmlardan iborat boʻlgan animatsion seriali. Serialdagi asosiy qahramonlar mushuk Tom va sichqon Jerry hisoblanadi. "Tom and Jerry" 114 qismli qisqa hajmli filmlari, Hanna va Barbera tomonidan Metro-Goldwyn-Mayer hamkorligida 1940-yildan to 1958-yilgacha ishlab chiqarilgan. Ushbu qahramonlar haqida koʻplab televizion seriallar ishlangan boʻlib, bular "The Tom and Jerry Show" (1975), "The Tom and Jerry Comedy Show" (1980—1982), "Tom and Jerry Kids" (1990—1993), "Tom and Jerry Tales" (2006-08) va "The Tom and Jerry Show" (2014-bugun) hisoblanadi. Toʻliq hajmli filmlardan esa ilk bor "" filmi ishlangan va 1992-yilda chiqarilgan. Tom va Jerry’ning direct-to-video filmlar esa 2002-yildan boshlab bugungacha ishlab kelinmoqda va hozirda ularning soni 13 ga yetgan. Qahramonlar. Tom va Jerry. Tom, moviy tusdagi rus mushugi hisoblanib, uy egasi uchun ishonchli va sevimli uy mushugidir. Jerry — Tom bilan birga yashaydigan uyning kichik jigarrang sichqoni. Ularning feʼl-atvorlari: Tom gʻazablangan, xushbichim mushuk. Tom Jerry kabi aqlli, lekin u ovsarroq. Jerry esa ayyor va aqlli sichqonchadir. U Tomdan koʻra koʻproq aqlga ega. Jerry tez-tez Tom bilan jangida ustunlik qiladi, ammo Tom magʻlubiyatdan qochib qutula olmaydi. Shunga qaramay, u Jerryni charchagan holda qoʻlga olish rejalarini davom ettiradi. Tom yoki Jerry filmlarda umuman gaplashmaydi desa ham boʻladi. Biroq, baʼzi sahnalarda Tom mushuklarga qoʻshiq aytishini ham kuzatamiz. Tom qoʻshiq aytganda, uning tovushi taniqli fransuz aktyori Charles Boyerga oʻxshaydi. Badiiy filmlar. (*) = Kinoteatrlardagi premyera